Source: http://www.skolskyportal.sk/comment/7613
Timestamp: 2018-05-21 01:13:51+00:00
Document Index: 15078322

Matched Legal Cases: ['§ 6', '§ 5', '§ 6', '§ 166', '§ 49', '§ 13']

Preplatenie vstupnej prehliadky a započítaná prax | Školský portál
Preplatenie vstupnej prehliadky a započítaná prax
Po, 02/12/2018 - 20:53
chcem Vás poprosiť o radu, či je zamestnávateľ povinný započítať mi do rokov praxe aj starostlivosť o dieťa z dlhodobo nepriaznivým zdravotným stavom - ŤZP dieťa do 18 rokov veku o ktoré som sa starala 7 rokov.
Nastúpila som ako začínajúci pedagogický zamestnanec. Jedná sa o moje prvé zamestnanie v školstve.
Z predchádzajúcich zamestnaní mi zamestnávateľ uznal polovicu praxe a MD + RD. Postupoval zamestnávateľ správne?
Zároveň, sa chcem spýtať, či je zamestnávateľ povinný mi preplatiť vstupnú lekársku prehliadku. Ak áno podľa akého zákona.
Ut, 02/13/2018 - 18:09
Započítanie ostatnej praxe je plne v kompetencii zamestnávateľa. Pri započítaní doby materskej dovolenky a rodičovskej dovolenky zamestnávateľ musí dodržať ustanovenie § 6 ods. 4 písm. c) bod 1 a bod 2 a § 5 zákona č. 553/2003 Z. z. Z uvedeného vyplýva, že Vám môže započítať najviac 6 rokov z doby starostlivosti o dieťa. Vstupnú lekársku prehliadku pedagogického zamestnanca zamestnávateľ nie je povinný preplatiť, pretože to nevyžaduje žiadny zákon.
St, 02/14/2018 - 21:35
Ja som sa stretla s názorom, že zamestnávateľ je povinný preplatiť vstupnú prehliadku na základe zákona č.124/2006, paragraf 6, ods. 11.
Čo sa týka starostlivosti o dieťa s nepriaznivým zdravotným stavom, táto mi nenadväzovala na rodičovskú dovolenku. Dieťa malo nepriaznivý zdravotný stav až od 6 rokov veku.
Môže mi zamestnávateľ zarátať aj niečo z tohoto obdobia do praxe?
Ne, 02/18/2018 - 20:47
§ 6 ods. 11 zákona č. 124/2006 Z. z. hovorí, že náklady spojené so zaisťovaním bezpečnosti a ochrany zdravia pri práci je povinný znášať zamestnávateľ, tieto náklady nesmie presunúť na zamestnanca. Je pravdou, že sa využívalo toto ustanovenie aj na preplácanie vstupných lekárskych prehliadok, o ktorých sa tam nehovorí. Podľa môjho názoru zamestnávateľ preplatí takú napr. preventívnu prehliadku, na ktorú zamestnanca vzhľadom na charakter práce a na zaistenie bezpečnosti a ochrany zdravia sám vyšle. Ak má zamestnanec preukázať pred nástupom do zamestnania zdravotnú spôsobilosť, je to jeho povinnosť. Čo sa týka započítania doby starostlivosti o dieťa s nepriaznivým zdravotným stavom, § 166 ods. 2 Zákonníka práce toto viaže bezprostredne na rodičovskú dovolenku. Takže dobu ako to uvádzate Vy v otázke nemožno započítať do doby šesť rokov starostlivosti o dieťa pre zvýšenie platovej tarify.
Prvá atestácia - platnosť na ZS aj SS
Podľa § 49 ods. 7 zákona č. 317/2009 Z. z. posledná veta - vykonaná atestácia v niektorej z podkategórii učiteľa podľa § 13 platí ku každej podkategórii učiteľa, na výkon...
V súčasnosti ste nekvalifikovaná a patrí Vám zaradenie do 9. platovej triedy. Po absolvovaní rozširujúceho štúdia matematiky za podmienky, že ju budete učiť, postúpite do 10....
Kvalifikačné predpoklady pre vychovávateľov školského klubu detí sú uvedené vo vyhláške MŠ SR č. 437/2009 Z. z., príloha č. 1 časť XIII. vychovávateľ. Vzdelanie, ktoré...